I akuzuari për ngjarjen e Floridës, për herë të parë në sallën e gjyqit
Gjykatësja vendosi që ai të mbahej në burg pa të drejtën e lirimit me kusht, ndërsa komuniteti në Parkland mban zi për viktimat
I dyshuari si autor i vrasjes masive në Florida doli për herë të parë në sallën e gjyqit dje. 19 vjeçari Nikolas Cruz përballet me 17 akuza për vrasje me paramendim në lidhje me masakrën në Parkland të Floridës. 15 persona të tjerë u plagosën. Ngjarja e Floridës ka rihapur debatin për dhunën nga armët e zjarrit në Shtetet e Bashkuara dhe se çfarë mund të bëhet për ta ndaluar atë. Në daljen e parë në sallën e gjyqit, gjykatësja urdhëroi që Nikolas Cruz të mbahej pa të drejtën e lirimit me kusht dhe tani përballet me 17 akuza për vrasje me paramendim. Cruz u arrestua nga policia pak pas vrasjes masive në Parkland, që i bëri nxënësit të vraponin për të shpëtuar jetën e tyre. Në Shtëpinë e Bardhë, Presidenti Donald Trump shprehu ngushëllimet për viktimat dhe u përpoq të qetësonte të mbijetuarit në Florida. Presidenti Trump nuk përmendi nevojën për forcimin e ligjeve për armët, duke u përqendruar tek çështja e shëndetit mendor. Por demokratët në Kongres po kërkojnë veprim për masa më të rrepta për kontrollin e armëve pas masakrës. Udhëheqësja e demokratëve në Dhomën e Përfaqësuesve, Nancy Pelosi. Kjo duhet të fillojë me kontrolle më të rrepta për blerësit e armëve, thotë kongresmeni demokrat Mike Thompson. Por republikanët reaguan në mënyrë më të përmbajtur, përfshirë senatorin nga Florida, Marco Rubio. Në Florida, zyrtarët vendorë përpiqeshin të qetësonin një komunitet të goditur rëndë. , tha sherifi i distriktit Broward, Scott Israel. Por edhe në mes zisë, drejtori i sistemit të shkollave të distriktit, Robert Runcie tha se ka ardhur koha për t’u përballur me çështjen e dhunës së armëve. Por tani për tani, nxënësit dhe prindërit po mblidhen së bashku për të shprehur mirënjohjen për ata që mbijetuan dhe për t’u lutur për ata që nuk do të mund të kthehen kurrë më në shtëpi.